ארתורו וידאל

ארתורו ארסמו וידאל פרדו (בספרדית: Arturo Erasmo Vidal Pardo; נולד ב-22 במאי 1987) הוא כדורגלן צ'ילאני המשחק בעמדת הקשר בקולו קולו ובנבחרת צ'ילה. וידאל ידוע כשחקן מוכשר, בעל כושר מסירה ותיקול גבוהים.

==קריירת מועדונים==
ברצלונה, 2019]]
וידאל החל את קריירת הנעורים שלו במועדון הפאר הצ'יליאני קולו קולו. הופעת הבכורה בהרכב הבוגרים הייתה בטורניר האפרטורה בשנת 2006, בו נכנס כמחליף במשחק מול אוניברסידד דה צ'ילה שבו ניצחה קבוצתה 1–2 והמשיכה לזכייה באליפות ליגת העל הצ'יליאנית. בטורניר הקולואסורה של אותה השנה הפך וידאל לחלק אינטגרלי יותר במועדון, אשר זכה באליפות שנייה ברציפות. וידאל הופיע במשחקים בינלאומיים של קבוצתו בגביע סודאמריקנה, שם הבקיע ומשך את עיניהם של סקאוטים מרחבי העולם.

בשנת 2007 חתם במועדון הגרמני באייר לברקוזן לאחר שמנהלה הספורטיבי רודי פלר טס לצ'ילה לדבר אל ליבו. הקבוצות סיכמו על סכום רכישה של 11 מיליון דולר, שיא העברות לשחקן מהליגה הצ'יליאנית. משחקו הראשון בקבוצה הגרמנית היה ב-19 באוגוסט 2007 בהפסד להמבורג. וידאל השתלב בקבוצתו החדשה, ואף הבקיע במהלך הקמפיין שלה בגביע הגרמני, שנגמר בהפסד לורדר ברמן בגמר.

בקיץ 2011 חתם במועדון האיטלקי יובנטוס בתמורה ל-12.5 מיליון אירו. את שערו הראשון בקבוצה הבקיע במשחקו הראשון במסגרת הסרייה א', נגד פארמה, במשחק שהסתיים בניצחון 1–4 ליובנטוס.

ב-28 ביולי 2015 הצטרף לאלופה הגרמנית באיירן מינכן תמורת 37 מיליון אירו.
ב-1 באוגוסט 2015 ערך את הופעת הבכורה שלו במועדון בהסופר קאפ הגרמני בו קבוצתו הפסידה לוולפסבורג בדו-קרב פנדלים, בו הבקיע. ב-9 באוגוסט 2015 כבש את שערו הראשון בקבוצה בניצחון 1–3 על נוטינגן בגביע הגרמני, כחמש דקות לאחר שריקת הפתיחה.

ב-6 באוגוסט 2018 חתם בברצלונה הספרדית לשלוש שנים תמורת 18 מיליון אירו, יחד עם שלושה מיליון בבונוסים עתידים.
ב־12 באוגוסט 2018 עשה את הופעת הבכורה שלו במדי ברצלונה בסופר קאפ הספרדי וגם זכה בתואר הראשון שלו עם הקטאלונים כאשר ברצלונה ניצחה את סביליה 2-1. בחודש אפריל זכה באליפות ספרד ובתואר ליגה שמיני בקריירה שלו ובכך הפך לאחד השחקנים הבודדים שזכו בתואר ליגה בשלוש מדינות שונות (איטליה, גרמניה וספרד).

ב-20 בספטמבר 2020 עבר לאינטר מילאנו.

ב-14 ביולי 2022 חתם בפלמנגו מהליגה הברזילאית לעונה וחצי.

ב-14 ביולי 2023 חתם באתלטיקו פרנאאנסה עד לדצמבר 2023.

ב-22 בינואר 2024 חזר לאחר 17 שנה לקולו קולו.

==קריירה בינלאומית==
וידאל במדי נבחרת צ'ילה
וידאל ייצג את מדינתו לראשונה באליפות אמריקה הדרומית עד גיל 20 בשנת 2007 בפרגוואי. בטורניר זה היה סגן מלך השערים עם שישה. הצלחת הנבחרת בטורניר העניקה לה כרטיס לאליפות העולם עד גיל 20 בו היא סיימה במקום השלישי, כאשר וידאל מבקיע שלושה שערים. הופעת הבכורה של וידאל בנבחרת הבוגרת הייתה מול נבחרת ונצואלה, ומאז הוא הפך לחלק אינטגרלי מהנבחרת תחת שרביטם של מרסלו בייאלסה וממשיכו קלאודיו בורגי. וידאל הבקיע שלושה שערים בנבחרת, והשתתף בקופה אמריקה 2011 בארגנטינה, במונדיאל 2010 בדרום אפריקה ובמונדיאל 2014 בברזיל.. בשנת 2015 זכה וידאל בקופה אמריקה 2015 עם נבחרת צ'ילה לאחר ניצחון בגמר על נבחרת ארגנטינה בבעיטות הכרעה, לאחר 0-0 במהלך 120 דקות, על אף שבמהלך הטורניר נעצר לאחר שעבר תאונת דרכים כאשר נהג בשכרות. כמו כן, וידאל נכלל בנבחרת המצטיינים של הטורניר. בשנת 2016 זכה וידאל עם נבחרת צ'ילה בקופה אמריקה סנטנריו, לאחר ששוב ניצחה צ'ילה את ארגנטינה בבעיטות הכרעה לאחר 0-0 ב-120 דקות. וידאל החמיץ אמנם את הפנדל שלו, אך נבחרתו ניצחה 2–4 וזכתה בגביע.

ב-11 באוקטובר 2017, הודיע וידאל על פרישה מהמדים הלאומיים של צ'ילה, יום לאחר שנבחרתו כשלה להעפיל למונדיאל 2018 ברוסיה. אבל, שעות ספורות לאחר הודעת הפרישה שלו וידאל חזר בו והבטיח שלא יעזוב את הנבחרת.

בקופה אמריקה 2019 סיימו וידאל וצ'ילה במקום הרביעי.

==חיים אישיים==
ב-2019 נפרד מאשתו לאחר עשר שנות נישואין.

וידאל אב לשניים.

==תארים==
;קולו קולו:
*אליפות ליגת העל הצ'יליאנית (3): 2006 (אפרטורה), 2006 (קלאוסורה), 2007 (אפרטורה)

;יובנטוס:
*אליפות הסרייה א' (4): 2011/12, 2012/13, 2013/14, 2014/15
*הסופר קאפ האיטלקי (2): 2012, 2013
*הגביע האיטלקי: 2014/15

;באיירן מינכן:
*אליפות הבונדסליגה: 2015/16, 2016/17, 2017/18
*הגביע הגרמני: 2015/16
*הסופר קאפ הגרמני: 2016, 2017

;ברצלונה
* אליפות ספרד: 2018/19
*הסופר קאפ הספרדי: 2018

==== אינטר ====
* אליפות איטליה: 2020/2021
*הסופר קאפ האיטלקי: 2021
*גביע האיטלקי: 2021/2022

;פלמנגו
* הגביע הברזילאי: 2022
* גביע הליברטדורס: 2022

;נבחרת צ'ילה
:
*קופה אמריקה (2): 2015, 2016

;תארים אישיים:
*נבחרת העונה בבונדסליגה: 2010/11
*נבחרת העונה בסרייה א' (2): 2012/13, 2013/14
*נבחרת הטורניר של קופה אמריקה (3): 2015, 2016, 2019
*שחקן העונה של יובנטוס: 2012/13

==קישורים חיצוניים==

* 
* 

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:כדורגלנים צ'יליאנים
קטגוריה:קשרי כדורגל צ'יליאנים
קטגוריה:כדורגלני קולו-קולו
קטגוריה:כדורגלני באייר לברקוזן
קטגוריה:כדורגלני יובנטוס
קטגוריה:כדורגלני באיירן מינכן
קטגוריה:כדורגלני ברצלונה
קטגוריה:כדורגלני אינטר מילאנו
קטגוריה:כדורגלני פלמנגו
קטגוריה:כדורגלני אתלטיקו פרנאאנסה
קטגוריה:כדורגלני נבחרת צ'ילה
קטגוריה:כדורגלני מונדיאל 2010
קטגוריה:כדורגלני קופה אמריקה 2011
קטגוריה:כדורגלני מונדיאל 2014
קטגוריה:כדורגלני קופה אמריקה 2015
קטגוריה:כדורגלני קופה אמריקה 2016
קטגוריה:כדורגלני גביע הקונפדרציות 2017
קטגוריה:כדורגלני קופה אמריקה 2019
קטגוריה:כדורגלני קופה אמריקה 2021
קטגוריה:ספורטאים צ'יליאנים בגרמניה
קטגוריה:ספורטאים צ'יליאנים באיטליה
קטגוריה:ספורטאים צ'יליאנים בספרד
קטגוריה:ספורטאים זרים בברזיל
קטגוריה:צ'יליאנים שנולדו ב-1987